手提遊戲機

手提遊戲機，又叫掌上遊戲機，亦有香港人稱佢為便攜式遊戲機或攜帶型遊樂器，簡稱掌機，係種流動裝置，源自1976年美國嘅Mattel公司開發首個Mattel Electronics Handheld Games系列，而首款上市產品為Mattel Auto Race。其後，日本嘅任天堂同索尼先後進軍市場，並得到成就，出現經典作品，例如：Game Boy、NDS、PSP…等。

發展

亞洲區，特指日本、中國大陸，掌機遊戲有大量需求，帶動相關軟、硬件產業發展。掌機遊戲特點係便攜同隨時隨地娛樂，同時近年掌機遊戲加入收集、交換…等要素進一步提升遊戲魅力，例如；寵物小精靈遊戲，象徵日本一種文化，其新作都會成為青年話題。

近年，面對手機遊戲同模擬器程式競爭，無疑令手提電玩市場面臨挑戰。